**Önkormányzati Szociális Szolgálat**

**Baráth Domonkos**

**Intézményvezető részére**

Oroszlány **Tárgy**: 2021. évi beszámoló

Fürst. S. u.20.

Tisztelt Intézményvezető Úr!

A pandémiás helyzet megnehezítette intézményünk működését is az elmúlt évben. Ennek ellenére több programot sikerült megvalósítanunk a tavalyi év folyamán. Személyesen és online formában, Facebook-on is tartottuk a kapcsolatot a lakossággal.

2021. nyarán több tábort is sikerült megvalósítanunk a gyermekek számára. Az érdeklődők öt héten át, különböző programokban vehettek részt. A minden évben megszervezésre kerülő, népszerű horgász- és kézműves tábor mellett a tavalyi évben volt mese-, sport- és hagyományörző tábor is a gyermekek számára.

2021.szeptemberében is megrendezésre került a már hagyományos családi rendezvényünk, a kecskédi Lovas-nap. Reggeltől színes programok, fogathajtás, egyéni versenyek, játékok és árusok várták a kicsiket és nagyokat.

Október elején szüreti felvonuláson és mulatságos vehettek részt a község lakói.

A szépkorúakat is köszöntöttük idősek napján, ahol felléptek nemzetiségi tánccsoportjaink, az óvoda és az általános iskola gyermekei egyaránt.

Halloween-i cukorkagyűjtés alkalmával a gyermekeknek a különböző állomásokon, különböző feladatokat kellett végrehajtani, amiért cukorkát gyűjtöttek. A gyermekek jó hangulatban, vidáman keresték fel egymás után az állomásokat és igyekeztek minél több cukorkát összegyűjteni.

Az adventi időszakban 2021-ben is megrendezésre került az adventi gyertyagyújtás, melynek keretében négy vasárnapon a község civil szervezetei és a gyermekek adtak színvonalas műsort.

A tavalyi évben először került megrendezésre a Művelődési ház udvarán az adventi vásár, melyet szeretnénk az idei évben is megvalósítani. Több helyi árus is kínálta termékeit, nem maradt el a kürtőskalács és a forralt bor sem. A vásár alatt a Művelődési házban kreatív gyereksarok, arcfestés és csillámtetoválás várta a gyermekeket.